รัฐบาลไทย-ข่าวทำเนียบรัฐบาล-สรรพสามิตจับกุมไพ่ผิดกฎหมายในเขตพื้นที่ร้อยเอ็ด คิดเป็นเงินค่าปรับกว่า 7 ล้านบาท
วันจันทร์ที่ 5 เมษายน 2564
สรรพสามิตจับกุมไพ่ผิดกฎหมายในเขตพื้นที่ร้อยเอ็ด คิดเป็นเงินค่าปรับกว่า 7 ล้านบาท
กรมสรรพสามิตบุกทลายสถานที่เก็บไพ่ผิดกฎหมายในเขตอําเภอพนมไพร จ.ร้อยเอ็ด ตรวจค้นพบไพ่ที่ยังมิได้เสียภาษี จํานวน 1,758,068 ใบ (33,809 สํารับ) มูลค่าของกลางประมาณ 1,656,641 บาท มูลค่าภาษีที่รัฐเสียหาย ประมาณ 527,420.40 บาท คิดเป็นค่าปรับประมาณ 7,911,306 บาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต บุกทลายสถานที่เก็บไพ่ผิดกฎหมายในเขตอําเภอพนมไพร จังหวัดร้อยเอ็ด ตรวจค้นพบไพ่ที่ยังมิได้เสียภาษี จํานวน 1,758,068 ใบ (33,809 สํารับ) มูลค่าของกลางประมาณ 1,656,641 บาท มูลค่าภาษีที่รัฐเสียหาย ประมาณ 527,420.40 บาท คิดเป็นค่าปรับประมาณ 7,911,306 บาท
นายลวรณ แสงสนิท อธิบดีกรมสรรพสามิต เปิดเผยว่าได้มอบหมายให้ นายวิวัฒน์ เขาสกุล รองอธิบดีกรมสรรพสามิต ว่าที่ ร.ต.ยงยุทธ ภูมิประเทศ ผู้อํานวยการสํานักตรวจสอบ ป้องกันและปราบปราม สั่งการไปยัง นายวิโรจน์รัตน์ แจ่มวรรณา ผู้อํานวยการส่วนป้องกันและปราบปราม 1 บูรณาการการทํางานร่วมกับ นายประดิษฐ์ ชาญชลยุทธ ผู้อํานวยการสํานักงานสรรพสามิตภาคที่ 3 นางสาวจงกลนี บัวทอง สรรพสามิตพื้นที่ร้อยเอ็ด หลังจากได้รับทราบเบาะแสว่าจะมีการลักลอบนําไพ่หนีภาษีมาจากชายแดนประเทศเพื่อนบ้าน โดยนําไพ่เก็บไว้ที่บ้านพัก เพื่อรอจําหน่ายทางช่องทางออนไลน์ให้กับลูกค้า จึงวางแผนทลายสถานที่เก็บไพ่ผิดกฎหมาย โดยนํากําลังเจ้าหน้าที่สรรพสามิต บุกทลายสถานที่เก็บไพ่ผิดกฎหมายในพื้นที่อําเภอพนมไพร จังหวัดร้อยเอ็ด โดยตรวจค้นพบไพ่ที่ยังมิได้เสียภาษี จํานวนทั้งสิ้น 1,758,068 ใบ (33,809 สํารับ) โดยไพ่ของกลางที่ได้จากการจับกุมในครั้งนี้ มีมูลค่าประมาณ 1,656,641 บาท มูลค่าภาษีที่รัฐเสียหาย ประมาณ 527,420.40 บาท และค่าปรับผู้กระทําผิดประมาณ 7,911,306 บาท
อธิบดีกรมสรรพสามิตกล่าวต่อว่าในปัจจุบันกรมสรรพสามิตได้ตรวจพบการจําหน่ายไพ่ ผิดกฎหมายทางช่องทางออนไลน์เป็นจํานวนมาก จึงได้มอบหมายให้สํานักตรวจสอบ ป้องกันและปราบปราม และศูนย์ปราบปรามสินค้าออนไลน์ กรมสรรพสามิต ดําเนินการสืบสวนหาข่าว ถึงแหล่งที่มา วิธีการจําหน่าย สถานที่เก็บสินค้า โดยให้เจ้าหน้าที่สํานักตรวจสอบป้องกัน และปราบปรามดําเนินการล่อซื้อไพ่ผิดกฎหมายจากช่องทางออนไลน์จํานวนหลายครั้ง จนทําให้ทราบถึงแหล่งที่ตั้งของสถานที่เก็บไพ่ผิดกฎหมายที่จับกุมในครั้งนี้
สําหรับผลการปราบปรามในปีงบประมาณ พ.ศ. 2564 ในรอบ 6 เดือน ตั้งแต่วันที่ 1 ตุลาคม 2563 – 1 เมษายน 2564 พบว่ามีการกระทําผิด จํานวน 14,999 คดี คิดเป็นเงินค่าปรับ 270.33 ล้านบาท โดยแยกเป็น สุรา จํานวน 8,456 คดี ค่าปรับ 74.97 ล้านบาท ยาสูบ จํานวน 4,399 คดี ค่าปรับ 96.31 ล้านบาท ไพ่ จํานวน 334 คดี ค่าปรับ 4.41 ล้านบาท น้ํามันและผลิตภัณฑ์น้ํามัน จํานวน 673 คดี ค่าปรับ 42.58 ล้านบาท น้ําหอม จํานวน 68 คดี ค่าปรับ 2.69 ล้านบาท รถจักรยานยนต์ จํานวน 745 คดี ค่าปรับ จํานวน 21.60 ล้านบาท และสินค้าอื่น ๆ จํานวน 324 คดี ค่าปรับ 27.77 ล้านบาท โดยมีของกลางแยกเป็นน้ําสุรา จํานวน 299,516.654 ลิตร ยาสูบ จํานวน 300,253 ซอง ไพ่ จํานวน 23,970 สํารับ น้ํามันและผลิตภัณฑ์น้ํามัน จํานวน 1,251,040 ลิตร น้ําหอม จํานวน 101,293 ขวด รถจักรยานยนต์ จํานวน 1,395 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778